b'\n_START_ARTICLE_\n\xc5\xa0ibka kislina\n_START_PARAGRAPH_\n\xc5\xa0ibka kislina je kislina, ki v vodi nepopolno disociira in odda le del protonov. Tako sta v raztopini v ravnovesju protonirana (HA) in neprotonirana oblika (A\xe2\x81\xbb). \xc5\xa0ibke kisline imajo vi\xc5\xa1jo vrednost pKa kot mo\xc4\x8dne kisline; slednje namre\xc4\x8d v vodi oddajo prakti\xc4\x8dno vse vodikove protone.\n_START_SECTION_\nRazlaga\n_START_PARAGRAPH_\n\xc5\xa0ibke kisline v vodi le deloma ionizirajo. \xc4\x8ce protonirano obliko kisline ozna\xc4\x8dino kot HA, deprotonirano obliko pa kot A\xe2\x81\xbb, potem v raztopini \xc5\xa1e vedno ostane znatna koli\xc4\x8dina HA._NEWLINE_Ravnovesje med obema oblikama predstavlja naslednja ena\xc4\x8dba:_NEWLINE_Razmerje koncentracij reaktantov in produktov odra\xc5\xbea t. i. disociacijska konstanta (K\xe2\x82\x90):_NEWLINE_Vi\xc5\xa1ja je vrednost Ka, ve\xc4\x8dji dele\xc5\xbe kisline protonira in ni\xc5\xbeji je pH raztopine. Ka \xc5\xa1ibkih kislin se giblje med 1,8\xc3\x9710\xe2\x81\xbb\xc2\xb9\xe2\x81\xb6 in 55,5. Kisline s K\xe2\x82\x90, ni\xc5\xbejim od 1,8\xc3\x9710\xe2\x81\xbb\xc2\xb9\xe2\x81\xb6 so \xc5\xa1ibkej\xc5\xa1e kisline od vode.'